《棋声花院闭》
宋代·林希逸

花院重重闭，香风拂面轻。游观多野趣，静听有棋声。

松老藏孤寺，柯翁看几枰。反关从烂熳，落子自敲铿。

得著僧应笑，栖枝鹊又惊。须臾闻剥啄，收局出相迎。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。